*KLASA: 112-01/19-02/02*

*URBROJ:* *2170-56-11-19-01*

*Rijeka, 22. ožujka 2019. godine*

*Na temelju Pravilnika o načinu i postupku zapošljavanja u Ekonomskoj školi Mije Mirkovića Rijeka Povjerenstvo za vrednovanje kandidata imenovano dana 8. ožujka 2019. godine (KLASA: 602-02/19-04/05; URBROJ: 2170-56-01-19-01) objavljuje dana 22. ožujka 2019. godine na web stranici Škole sljedeću*

***Obavijest kandidatima prijavljenim za radno mjesto nastavnika/ce kompjutorske daktilografije***

*Povjerenstvo za vrednovanje kandidata prijavljenih na natječaj za popunjavanje radnog mjesta nastavnika/ce kompjutorske daktilografije na neodređeno nepuno radno vrijeme od 12 sati nastave, odnosno 22 sata ukupnog tjednog radnog vremena, uz obvezni probni rad tri mjeseca, od dana 8. ožujka 2019. godine (KLASA: 112-01/19-02/01; URBROJ: 2170-56-01-19-01) objavljenog na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Ekonomske škole Mije Mirkovića Rijeka obavještava kandidate koji udovoljavaju formalnim uvjetima natječaja i koji su dostavili potpunu i pravodobnu prijavu kako slijedi:*

*Testiranje će se održat 1. travnja 2019. godine u 13,15 sati u prostorijama Ekonomske škole Mije Mirkovića Rijeka, Ivana Filipovića 2, Rijeka, u kabinetu vježbeničke tvrtke na IV. katu.*

*Razgovor s kandidatima (intervju) će se održat 3. travnja 2019. godine u prostorijama Ekonomske škole Mije Mirkovića Rijeka, Ivana Filipovića 2, Rijeka u 12,30 sati u učionici na IV. katu.*

*Svi kandidati/kinje, koji su pozvani na  provjeru znanja i sposobnosti,  dužni su ponijeti sa sobom odgovarajuću identifikacijsku ispravu bez koje neće moći pristupiti testiranju (postupku vrednovanja).*

*Po dolasku na testiranje znanja, od kandidata će biti zatraženo predočavanje identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.*

*Kandidat koji ne pristupi testiranju smatra se da je povukao prijavu na javni natječaj i više se neće smatrati kandidatom.*

*Nakon što Povjerenstvo utvrdi identitet kandidata, započet će se s testiranjem.*

*Područja iz kojih će se obaviti testiranje kandidata su:*

*- informatička pismenost potrebna za radno mjesto nastavnika kompjutorske daktilografije*

*- stručno-pedagoške kompetencije*

*Za testiranje kandidatima će biti podijeljena pitanja za provjeru znanja koja su jednaka za sve kandidate. Testiranje se sastoji od dva dijela:*

*- zadatka na računalu*

*- pisanog dijela*

***Za vrijeme testiranja nije dopušteno:***

*- koristiti se bilo kakvom literaturom ili bilješkama*

*- koristiti mobitel ili druga komunikacijska sredstva*

*- napuštati prostoriju u kojoj se vrši provjera znanja*

*- razgovarati s ostalim kandidatima ili na drugi način remetiti mir i red.*

*Ukoliko kandidat postupi na nedopušteni prethodno opisani način bit će udaljen s testiranja, a njegov rezultat Povjerenstvo neće ocjenjivati, te će se smatrati da je kandidat povukao prijavu na natječaj.*

***Izvori za pripremu provjere znanja:***

1. *Gaćeša-Komorčec-Montela: Kompjuterska daktilografija 1, prvo izdanje, Birotehnika CDO, Zagreb 2006.
2. Zakon o odgoju i obrazovanju u osnovnoj i srednjoj školi (NN 87/08, 86/09, 92/10,*

*105/10, 90/11, 05/12, 16/12, 86/12, 126/12, 94/13, 152/14, 07/17, 68/18)
3. Zakon o strukovnom obrazovanju (NN 30/09, 24/10, 22/13, 25/18)
4. Pravilnik o kriterijima za izricanje pedagoških mjera (NN 94/15, 3/17)*

*5. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10)*

*6. Statut Ekonomske škola Mije Mirkovića Rijeka*

[*http://ss-ekonomska-mmirkovica-ri.skole.hr/upload/ss-ekonomska-mmirkovica-ri/images/static3/3437/attachment/Statut\_Ekonomske\_skole\_Mije\_Mirkovica\_Rijeka\_-\_procisceni\_tekst\_sijecanj\_2018..pdf*](http://ss-ekonomska-mmirkovica-ri.skole.hr/upload/ss-ekonomska-mmirkovica-ri/images/static3/3437/attachment/Statut_Ekonomske_skole_Mije_Mirkovica_Rijeka_-_procisceni_tekst_sijecanj_2018..pdf)

*Rezultati ostvareni iz zadatka na računalu i pisanog dijela se zbrajaju.*

*Na razgovor s kandidatima biti će pozvani kandidati/kinje koji su na testiranju ostvarili najmanje 50% bodova.*

*Kandidat koji ne zadovolji na testiranju ne ostvaruje pravo na pristup razgovoru (intervjuu).*

*Rezultat testiranja i poziv kandidatima na razgovor (intervju) Povjerenstvo će objaviti na web stranici Škole dana 1. travnja 2019. godine u skladu s propisima o zaštiti osobnih podataka.*

*Povjerenstvo u razgovoru (intervjuu) s kandidatom utvrđuje znanja, sposobnosti, interese, motivaciju kandidata za rad u Školi.*

*Svaki član Povjerenstva vrednuje rezultat razgovora (intervjua) bodovima od 0 do 10 bodova. Smatra se da je kandidat zadovoljio na razgovoru (intervjuu) ako je ostvario najmanje 50% bodova od ukupnog broja bodova svih članova Povjerenstva.*

*Nakon provedenog razgovora (intervjua) Povjerenstvo utvrđuje rang-listu kandidata prema ukupnom broju bodova ostvarenih na testiranju i razgovoru (intervjuu). Uz izvješće se prilaže rang-lista kandidata. Na temelju dostavljene rang-liste kandidata ravnatelj odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.*

*Povjerenstvo za vrednovanje kandidata*